Beeld, Die Burger en Volksblad sê: Uurglas loop leeg vir uitroei van korrupsie in SA | Netwerk24
08 Julie 2020 05:00
As party met verreweg die grootste meerderheid is die ANC se magsgreep op die land onbetwisbaar. Die korrupsie wat elke vesel van hom besmet, tas ook Suid-Afrika aan.
Magashule se argelose omgang met wat korrup-sie in wese behels en hoe dit besweer moet word, spreek van 'n droewe werklikheid. Ondanks belo-wende geluide en stappe bly Suid-Afrika aan die verloorkant met korrupsie en die agterstand groei. Met onaantasbare delers en stelers wat in hoë ampte pronk en al te slim die skyn van onkreukbaarheid wil voorhou.
Met sy kommentaar op 'n nuuskonferensie dat dit bloot aantygings (van betrokkenheid by die bedrog en korrupsie van die VBS Mutual Bank is) teen "die twee kamerade" is en hulle nie aangekla is nie, verloën Magashule die kernbeginsel van aanspreeklikheid vir politieke ampsdraers in sleu-telposte, naamlik dat botsende belange wat tot eie voordeel uitgebuit word, diefstal is.
Magashule se ou verweer van "skuldig tot andersins bewys is", is 'n skuiwergat.
Juis hierin setel die meesterstrategie van die staatskapingsprojek wat in die ANC-hart uitge-broei is. En Magashule se ou verweer van "skuldig tot andersins bewys is", is 'n skuiwergat.
Dit kom daarop neer die kamerade moet net nie uitgevang word nie. En verswyg dat dit bitter moeilik is vir reg en orde, wat tydens staatskaping uitgehol is, om met uitgedunde forensiese en an-der kapasiteit die gekompliseerde skelmstreke na te speur en vervolging in te stel. Dit is juis die rede hoekom hulle nie vervolg is nie.
Waaroor Magashule reg is, is dat Jacob Zuma, wat hy as 'n model van eerbaarheid wil voorhou, nie alleen aandadig aan korrupsie was nie.
Die skrale troos is dat die Zondo-kommissie se regulasies volgens Ronald Lamola, minister van justisie, "dalk" gewysig kan word sodat die NVG getuienis voor die kommissie vir vervolging mag benut. In die parlement het adv. Shamila Batohi, direkteur van openbare vervolging, gesê die stryd teen korrupsie "word nog nie gewen nie". Daar is te min ondersoekers en aanklaers.